
Comisia pentru buget,

finanţe şi bănci

Bucureşti  20.03.2002

Nr. 22/157

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei de Urgenţă a Guvernului nr.8/2002 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de dezvoltare a pieţelor financiare rurale, semnat la Washington DC, la 30 aprilie 2001, cu care comisia noastră a fost sesizată în fond cu adresa Biroului Permanent nr.117 din 11 martie 2002.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti 20.03.2002 

Nr.22/157

RAPORT
asupra proiectului de Lege privind aprobarea Ordonanţei de Urgenţă a Guvernului nr.8/2002 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de dezvoltare a pieţelor financiare rurale semnat la Washington DC, la 30 aprilie 2001, 

In urma examinării proiectului de Lege privind aprobarea Ordonanţei de Urgenţă a Guvernului nr.8/2002 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de dezvoltare a pieţelor financiare rurale, semnat la Washington DC, la 30 aprilie 2001, în şedinţa din 20 martie 2002, Comisia, cu unanimitate de voturi, propune ca acesta să fie supus spre dezbatere şi adoptare cu următoarele amendamente:
Nr.

crt.
Text iniţial
Text propus de Comisie

(autorul amendamentului)
Motivare

1.
“Articol unic. – Se aprobă Ordonanţa de urgenţă a Guvernului nr.8 din 7 februarie 2002 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, pentru finanţarea Proiectului de dezvoltare a pieţelor financiare rurale, semnat la Washington DC la 30 aprilie 2001, publicată în Monitorul Oficial al României, Partea I, nr.114 din 12 februarie 2002.”
Articolul unic al Legii va avea următorul cuprins:

“Articol unic – Se aprobă Ordonanţa de urgenţă a Guvernului nr.8 din 7 februarie 2002 privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare, pentru realizarea Proiectului de finanţare rurală, semnat la Washington DC la 30 aprilie 2001, publicată în Monitorul Oficial al României, Partea I, nr.114 din 12 februarie 2002, cu următoarele modificări:”
Autori: - dl. deputat Daniel Ionescu – Grup Parlamentar PRM;

             - dl. deputat Florin Georgescu – Grup Parlamentar PSD.
Precizarea este necesară pentru respectarea normelor de tehnică legislativă.

2.
Titlul Ordonanţei de urgenţă

“Ordonanţa de urgenţă privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de dezvoltare a pieţelor financiare rurale, semnat la Washington DC la 30 aprilie 2001.”
Titlul ordonanţei de urgenţă va avea următorul cuprins:

“Ordonanţa de urgenţă privind ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru realizarea Proiectului de finanţare rurală, semnat la Washington DC la 30 aprilie 2001.”

Autori: - dl. deputat Daniel Ionescu – Grup Parlamentar PRM;

             - dl. deputat Florin Georgescu – Grup Parlamentar PSD.


În terminologia de specialitate piaţa financiară este formată din piaţa monetară şi piaţa de capital şi nu este clasificată în urbană şi rurală.
De asemenea, modificarea este necesară pentru alinierea titlului la conţinutul “Acordului (Rural Finance Project).

3.
Art.1. – Se ratifică Acordul de împrumut în valoare de 80 milioane dolari S.U.A. dintre România şi Banca Internaţională pentru Reconstrucţie şi Dezvoltare (B.I.R.D.) pentru finanţarea Proiectului de dezvoltare a pieţelor financiare rurale, semnat la Washington DC la 30 aprilie 2001.”
Articolul 1 va avea următorul cuprins:

“Art.1. Se ratifică Acordul de împrumut în valoare de 80 milioane dolari S.U.A. 
,dintre România şi Banca Internaţională pentru Reconstrucţie şi Dezvoltare (B.I.R.D.) pentru realizarea Proiectului de finanţare rurală, semnat la Washington DC la 30 aprilie 2001”.

Autori: - dl. deputat Daniel Ionescu – Grup Parlamentar PRM;

             - dl. deputat Florin Georgescu – Grup Parlamentar PSD.

    
Idem.

Prezentul proiect de Lege face parte din categoria legilor ordinare.

PREŞEDINTE,
Prof. dr. Florin Georgescu
SECRETAR,
Dr. Daniel Ionescu


        Experţi parlamentari:
         Onete Alexandu

         Măţan Ofelia

